<classify> WAZIRI Mkuu, Kassim Majaliwa amemuagiza Waziri wa Ujenzi, Uchukuzi na Mawasiliano, Isack Kamwelwe kutangaza zabuni ya kivuko kipya kitachokuwa na uwezo wa kubeba abiria zaidi ya 200, kwa ajili ya kutoa huduma katika visiwa vya Ukara na Bugorora.Aidha katika hatua nyingine, Majaliwa amemsimamisha kazi Mtendaji Mkuu wa Wakala wa Ufundi na Umeme TEME SA, Dk Mussa Mgwatu kupisha uchunguzi wa ajali ya kuzama kwa kivuko cha Mv Nyerere na kusababisha vifo vya zaidi ya watu 226 huku akiunda timu ya watu saba kufuatilia ajali hiyo.Akizungumza katika kisiwa cha Bwisya, alipopiga kambi kusimamia shughuli za uopoaji, mazishi ya waliopoteza maisha katika kivuko pamoja na unasuaji wa kivuko hicho cha Mv Nyerere, Waziri Majaliwa alisema zabuni hiyo itahusu utengenezaji wa kivuko hicho kitakachokuwa na uwezo wa kubeba mizigo tani 50 ikiwa ni mara mbili ya kivuko kilichopata ajali.Alisema hatua hiyo imetokana na agizo lililotolewa na Rais John Magufuli, ikilenga kuondoa changamoto ya usafiri katika visiwa hivyo iliyosababishwa na ajali hiyo ya Septemba 20, mwaka huu. Rais ameagiza kuitishwa zabuni ya kutengeneza kivuko kikubwa kitakachokuwa mbadala wa Mv Nyerere kwa kubeba abiria zaidi ya mia mbili, huku pia tukiitarajia kuwa itaongeza safari ikibidi usiku na mchana kwa lengo la kupunguza msongamano wa abiria kwa kuwa moja ya chanzo cha ajali ya Mv Nyerere inaonesha kilijaza kupita kiasi.Zabuni hiyo inapaswa kutangazwa haraka sana, ikiwezekana hata kesho leo, ili ikibidi baada ya miezi mitano au sita meli hiyo iwe imekamilika ili iweze kuendelea na majukumu ya usafirishaji wa abiria katika kisiwa hiki na vingine vilivyomo ndani ya ziwa V ictoria, alisema Majaliwa. Mtendaji wa Temesa Akizungumzia hatua nyingine, Waziri Majaliwa alisema ili kupisha uchunguzi wa tukio la ajali la meli hiyo, amemsimamisha kazi Mkurugenzi Dk Mussa Mgwatu, kwa lengo la kupisha uchunguzi wa tukio hilo, lililosababisha simanzi na majonzi kwa Taifa.Hata hivyo, hatua hiyo imekuja muda mfupi hiyo jana, baada ya Rais Magufuli kutengua uteuzi wa Mwenyekiti wa Bodi ya Wakurugenzi wa Mamlaka ya Usimamizi wa Usafiri Majini na Nchi Kavu SUMATRA, Dk John Ndunguru na kuivunja bodi hiyo, siku moja baada ya kuivunja Bodi ya Ushauri ya Wakala wa Ufundi na Umeme TEME - SA iliyokuwa chini ya Mwenyekiti wake, Mabula Mashauri.Alisema hatua ya kumsimamisha kazi mtendaji huyo, imekuja kutokana na nafasi yake kama msimamizi mkuu wa uendeshaji wa kivuko hicho pamoja na huduma zingine za usafiri, na kwamba siyo jambo la busara kwa yeye kuendelea kuwepo katika nafasi hiyo wakati huu ambapo uchunguzi wa ajali hiyo ukiendelea kufanywa.Tume ya Uchunguzi Kutokana na ajali hiyo Waziri Mkuu, Kassim Majaliwa ameteua timu ya watu saba ikiongozwa na Jenerali mstaafu George Waitara na wajumbe wengine sita kufanya uchunguzi wa ajali ya kuzama kwa kivuko hicho. Aliwataja wajumbe hao sita kuwa ni pamoja na Mbunge wa Jimbo la Ukerewe, Joseph Mkundi; aliyekuwa Mtendaji Mkuu wa Temesa, Mhandisi Celina Magessa pamoja na Wakili J ulius kalolo aliyesema kuwa moja ya jukumu lake ndani ya tume hiyo ni kusaidia mapitio ya sheria na mfumo mzima wa uendeshaji wa vivuko.Aidha wajumbe wengine wa tume hiyo ni pamoja na Katibu Mkuu wa UWT, Q ueen Mlozi, aliyekuwa Kamanda wa Polisi Mkoa wa Kinondoni, Camillius Wambura, pamoja na msimamizi wa maafa kutoka Ofisi ya Waziri Mkuu, Bashiru Hussein. Alisema baada ya kuiteua tume hiyo mara moja itaanza kufanya kazi ya uchunguzi wa ajali hiyo ili kubaini chanzo chake ili wale wote waliohusika na uzumbe na kusababisha ajali hiyo waweze kuchukuliwa hatua za kisheria wakati huu ambapo baadhi yao tayari wameshakamatwa wakiendelea kuhojiwa.Unasuaji wa kivuko Aidha Waziri Mkuu, Kassim Majaliwa ameagiza timu inayohusika na unasuaji wa kivuko cha Mv Nyerere, kuongeza kasi ya kukivuta kutoka mahali ilipo kuja nchi kavu, huku akimpa maagizo Mkuu wa Jeshi la Ulinzi la Wananchi JWTZ, Jenerali V enance Mabeyo kuhakikisha suala hilo linatekelezwa haraka.Majaliwa alimtaka Mkuu huyo wa Majeshi kulisimamia suala hilo ili kivuko hicho kiweze kufanyiwa matengenezo ya kina kabla ya kurejeshwa kuendelea na kazi. Miili mingine Katika hatua nyingine, Waziri Kamwelwe alimueleza Waziri Mkuu Kassim Majaliwa kuwa, mwili wa mtoto mmoja umeopolewa jana asubuhi, huku kukiwa na taarifa ya kuonekana kwa miili mingine miwili ikielea sehemu ya mbali na eneo ilipotokea ajali ya meli hiyo na kuongeza kuwa tayari walituma boti kwa ajili ya kuifuatilia ili waweze kuendelea na ratiba za mazishi.Akizungumzia kuhusu hilo, Waziri Mkuu alisema pamoja na miili hiyo, Serikali imeweka utaratibu wa miili yote itakayopatikana pengine ikiwa ndani ya meli hiyo baada ya kunasuliwa au sehemu nyingine, tayari imeshawekewa utaratibu kwa ajili ya utambuzi utakaohusisha uchukuaji wa vinasaba DNA. Alisema kutokana na ukweli kuwa miili hiyo itakuwa imeharibika, miili hiyo itachukuliwa vinasaba hivyo kwa ajili ya ndugu zao kuitambua na kisha kuzikwa katika eneo la makaburi hayo kwa utaratibu ule ule wa serikali.Rambirambi Aidha michango mbalimbali ya rambirambi kutokana na msiba huo wa kitaifa, zimeendelea kupokewa chini ya kamati inayohusika na suala hilo huku kiwango chake kikifikia kiasi cha zaidi ya Sh milioni 310 hadi jana mchana.Akitangaza kiwango hicho, Waziri wa Kamwelwe alisema kiasi hicho kimefikiwa kiwango hicho baada ya Chama Cha Mapinduzi kupitia kwa Katibu wake wa Itikadi na Uenezi, Humphrey P olepole kuwasilisha kiasi cha Sh milioni 10 alizopewa na Katibu wa chama hicho, Dk Bashiru Ally. Akipokea fedha hizo, Waziri Mkuu, Kassim Majaliwa alisema fedha hizo na nyingine zilizotolewa kwa ajili ya rambirambi hiyo, zitatumika kama zilivyokusudiwa kwa kuwapa wafiwa waliotokana na ajali hiyo na kiasi kingine kwa ajili ya kujenga uzio katika eneo la makaburi.  <topic>: KITAIFA 